“วิชัย ทองแตง” เข้าเทกฯ SGF
วันที่ 10 มิ.ย.58 บริษัท ไทรทอง พร๊อพเพอร์ตี้ จำกัด ซึ่งเป็นผู้ถือหุ้นใหญ่ใน SGF ขายหุ้นที่ถืออยู่ทั้งหมด 14.38% ขณะที่ “นาย วิชัย ทองแตง” ได้เข้ามาถือหุ้น SGF จำนวน 14.38%
12 มิ.ย. 2558

ผู้สื่อข่าวรายงานว่า เมื่อวันที่ 10 มิ.ย.58 ที่ผ่านมา บริษัท ไทรทอง พร๊อพเพอร์ตี้ จำกัด ได้จำหน่ายหุ้น บริษัท สยามเจเนอรัลแฟคตอริ่ง จำกัด (มหาชน) หรือ SGF จำนวนสัดส่วน 14.38% จำนวนหลักทรัพย์ภายหลังการจำหน่ายคิดเป็น 0.0%
ขณะที่มีรายงานว่า นาย วิชัย ทองแตง ซึ่งเป็นนักลงทุนรายใหญ่ได้เข้ามาถือหุ้น SGF จำนวน 14.38% และรวมจำนวนหลักทรัพย์ภายหลังการได้มาคิดเป็น 14.38%
ทั้งนี้การทำรายการดังกล่าวคาดว่า บริษัท ไทรทอง พร๊อพเพอร์ตี้ จำกัด ซึ่งเป็นผู้ถือหุ้นใหญ่ใน SGF ได้จำหน่ายหุ้นให้กับนาย วิชัย ทองแตง เนื่องจากเป็นข้อมูลที่ตรงกันจากสำนักงานคณะกรรมการกำกับหลักทรัพย์และตลาดหลักทรัพย์
อนึ่ง SGF เป็นกลุ่มบริษัทจดทะเบียนที่แก้ไขการดำเนินงานไม่ได้ตามกำหนด
 
ขอบคุณที่มา ก.ล.ต. และ ตลท.